
Forsiden: 

Den 18. oktober kunne det ameri¬ 
kanske flyvevåben og Boeing for 
første gang offentligt fremvise Bird 
of Prey for en udvalgt gruppe jour¬ 
nalister på Boeings Phantom Works 
fabriksanlæg i St. Louis. Ligesom 
andre lignende flyprojekter er Bird 
of Prey efter al sandsynlighed blevet 
testfløjet i Area 51 - flyvevåbnets 
”hemmelige” testområde på Nellis 
Air Force Base i Nevada. 

(Photo Credit: The Boeing 
Company) 

Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOI’s opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. E-mail: 
kim_moeller_hansen@gyldendal.dk 

Områdeansvarlige 

Rapportarbejde 

Flemming Poulsen (SUFOI’s Oplys¬ 
ning), Lufthavnsvej 144, Beldringe, 
5270 Odense N. 65 95 40 77. 

Udgivelser 

Kim Møller Hansen 

Informationsarbejde 

Peter Nørgaard, Lyngbygade 86, st.tv., 

8600 Silkeborg. 86 82 64 02. 

Hjemmeside 

Flemming O. Rasmussen, Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar), Galgebak¬ 
ken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), Posekærvej 
42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 

Henrik Klinge Pedersen, Købmager- 
gade 59, L, 1150 København K. 

Asle Nielsen (SUFOI’s Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Susanne Skovlund, Kærhøjgårdsvej 2, 
3540 Lynge. 48 18 94 49. 

Lars Thomas (konsulent), Ægirsgade 
49, 3.th., 2200 København N. 

35 83 84 81. 


SUFOI netop nu og i 2003 


SUFOI vil som en del af sin vision være forenin¬ 
gen "hvor man henvender sig for at få infor¬ 
mation om ufoer". Denne centrale del af vores 
vision er i det forløbne år blevet opfyldt - og det 
samme vil helt sikkert også komme til at gælde 
for 2003. 


AF KIM MØLLER 
HANSEN 



Flere medlemmer af SUFOFs 
ledelse har i efteråret deltaget i tv- 
og radiooptagelser hos DR, TV2 
m.fl. Resultatet af anstrengelserne 
vil formentlig blive synlige i be¬ 
gyndelsen af 2003. De nøjagtige 
udsendelsestidspunkter kendes ikke 
i skrivende stund, men så snart 
de ligger fast, vil vi informere via 
vores gratis nyhedstjeneste UFO- 
mail. Husk derfor at tilmelde dig 
e-mail nyhedsbrevet UFO-mail på 
www.ufo.dk. Her får du superaktu¬ 
elle nyheder, så snart de indløber til 
SUFOI. 

For 25 år siden kunne et bio¬ 
grafpublikum for første gang se 
Steven Spielbergs science fiction 
film "Nærkontakt af Tredie Grad”. 
Filmen var dengang banebrydende, 
dels pga. sine special effects dels 
fordi fiktionen i nogen grad byg¬ 
gede på autentiske ufo-rapporter. 
Filmen var et godt tidsbillede på 
den gængse opfattelse af ufo-fæno¬ 
menernes natur samt folks forvent¬ 
ninger til fremtiden. 

Mange læsere vil huske, at astro¬ 
nomen J. Allen Hynek, som i 22 år 
var det amerikanske flyvevåbens 
ekspert i ufo-spørgsmål, fungerede 
som konsulent for Spielberg og 
også havde en mindre birolle i fil¬ 
men. 

Meget har ændret sig siden 1977 
- også vores viden om ufo-fænome¬ 
net og observationsberetningernes 
kompleksitet, men som film betrag¬ 
tet holder "Nærkontakt af Tredie 
Grad" stadig. 


Nu kommer mesterværket for 
første gang til de danske biografer 
i den ultimative "Director’s Cut" 
udgave og i en helt ny kopi. 

Filmen vises ved en række for¬ 
premierer landet over og vil inden 
filmens start blive introduceret af 
henholdsvis Per Andersen, Peter 
Nørgaard og Torben Birkeholm fra 
Skandinavisk UFO Information. 
Forpremieren finder sted den: 

• 25. april kl. 23:59 i Skandinaviens 
største biograf Imperial i Køben¬ 
havn. Foredrag v/Per Andersen 

• 27. april kl. 18:30 i BioCity 
Odense. 

Foredrag v/Peter Nørgaard 

• 28. april kl. 18:30 i BioCity 
Århus. 

Foredrag v/Torben Birkeholm 

• 29. april kl. 18:30 i BioCity Her¬ 
ning. Foredrag v/Peter Nørgaard 

• 30. april kl. 18:30 i BioCity Es¬ 
bjerg. Foredrag v/Per Andersen 


Se også annoncen side 22 i dette 
nummer af UFO-Nyt. 

Næste år vil også byde på lidt 
mindre spektakulære begivenheder. 
Vi arbejder nemlig i øjeblikket på 
flere spændende bogudgivelser, som 
vil glæde både "hardcore" ufo-inte¬ 
resserede og det brede publikum. 

Vi ser frem til det kommende år 
og ønsker alle læsere en glædelig 
jul - og på gensyn i 2003. □ 

Observationer 


Nye "gamle" rapporter 


Det sker ofte, at vi i SUFOI kontaktes af folk, som beretter om fænomener, 
de har iagttaget for år tilbage. I det følgende refereres to ældre rapporter, 
som vi netop har fået kendskab til. 


AF 

OLE HENNINGSEN 


Færøerne 1959/60 


Den nu 61-årige Jens Henrik Nohns 
i Bording fortæller, at han i vinteren 
1959/60 var marinesoldat ved Færø¬ 
ernes Marinedistrikt. 

En aften ved (formentlig) 23- 
tiden fulgte han en pige hjem fra 
Torshavn til Argir i det sydlige 
Torshavn. Det var mørk aften, men 
stjerneklart. Da de stod og snakkede 
og tog afsked med hinanden, fik 
de pludselig øje på et lysfænomen 
ind over land i nordvestlig retning. 
Lyset steg langsomt op og skiftede 
farver (regnbuefarver) under opstig¬ 
ningen. Et stykke oppe på himlen 
standsede lyset. 

Efter at have stået stille et kort 
øjeblik, fortsatte lyset skarpt mod 
venstre. Det accellererede meget 
hurtigt og var så væk i sydvestlig 
retning. 

Lyset passerede ikke foran ter¬ 
rængenstande, skyer el. lignende. 
Observatøren har anslået, at afstan¬ 
den var omkring 5-10 km, men har 
dog ingen fornemmelse af fænome¬ 
nets virkelige størrelse. Lysstyrken 


beskrives i rapporten som flylys i 
det fjerne, men observatøren gør 
samtidig opmærksom på, at der på 
det pågældende tidspunkt ikke var 
nogen flyveplads på Færøerne, lige¬ 
som der ikke var fly eller helikop¬ 
tere deroppe. 

Hele observationen varede ca. 

30 sekunder, og der var ingen lyd 
at høre i forbindelse med lysfæno¬ 
menet, som observatøren er sikker 
på var et ufo. Han har aldrig tidli¬ 
gere iagttaget ufo-fænomener, men 
havde en oplevelse nogle år senere, 
men i en helt anden ende af verden. 

Stillehavet 


”Jeg var midt i 1960’erne radiotele¬ 
grafist på en Mærsk-båd og stod på 
broen og talte med 3. styrmanden, 
der var hollænder,” fortæller Jens 
Henrik Nohns. 

”Vi befandt os midt i Stillehavet. 
Det var en mørk aften med klar 
himmel. Pludselig så vi et klart lys 
komme fra syd, hen skråt foran 
skibet og videre mod nord. Det hele 
tog måske 30 sekunder, og da ob¬ 


jektet var nærmest (skråt foran), var 
det lyst som dagen.” 

Lyset beskrives som skarpt, klart 
og gult lysende. 

”Da det havde passeret, og vi 
så det bagfra på afstand, var det 
(enden) et rundt lys med 3 prikker 
i. Fænomenets størrelse var på dette 
tidspunkt ca. Vi cm i udstrakt arm. 
Styrmanden og jeg studerede bagef¬ 
ter søkortet og kunne konstatere, at 
nærmeste land mod syd var Antark¬ 
tis og mod nord Aleuterne.” 

Jens Henrik Nohns er overbevist 
om, at de observerede et ufo, og 
nævner desuden, at øen Johnston 
Island (SV for Hawaii) i disse år 
blev anvendt til raketopsendelser, 
men øen var ikke i nærheden eller i 
objektets bane. 

UFO-rapporter fra Antarktis 


1 midten af 1960’erne kom der i øv¬ 
rigt utroligt spændende beretninger 
fra Antarktis. I UFO-Nyt nr. 5/1965 
bragte vi denne meddelelse: 


Marineministeriet bekræfter iagt¬ 
tagelsen af ”flyvende tallerkener” 

Første officielle melding. Marine¬ 
ministeriet har i går i et commu- 
nique bekræftet, at støttepunk¬ 
terne i Antarktis ligesom også de 
chilenske og britiske baser har 
iagttaget og fotograferet et ukendt 
flyvende objekt. 

Fra flådebasen Decepcion i det 
argentinske Antarktis blev der den 
3. juli kl. 19.40 1965 iagttaget 
et linseformet flyvende objekt. 

Det så ud som et fast legeme, 
der i overvejende grad udstrålede 
rødt og grønt lys, men som ind 
imellem også udsendte lys i gul¬ 
lige, blå, hvide og orangefarvede 
nuancer. Flyveretningen var over¬ 
vejende østlig, men blev af og til 
afbrudt af vestgående bevægelser. 


Objektet stod ca. 45 grader 
over horisonten og befandt sig i en 
afstand af 10 til 15 km. Det afgav 
ingen lyd og opviste under sine 
manøvrer hastighedsændringer og 
endog fra tid til anden fuldstændig 
stilstand i rummet. 

De meteorologiske betingelser 
på iagttagelsestidspunktet kan 
betegnes som usædvanlig gode 
for disse egne; himmelen var klar, 
dog mod enkelte højtliggende 
cumulusskyer. Månen i afta¬ 
gende var synlig. Det ubekendte 
flyvende objekt blev iagttaget af 
basens meteorologer og 10 andre 
medlemmer af basens personel. 
Iagttagelsen varede 15 til 20 mi¬ 
nutter. Objektet blev fotograferet. 

Også mandskabet på basen 
på de sydlige Orkader har set 
objektet samme dag. Deres be¬ 


retning oplyser, at objektet til 
sidst fjernede sig i en overvejende 
nordvestlig retning (kurs 330 gra¬ 
der). Der stod ca. 30 grader over 
horisonten i en skønnet afstand af 
10 til 15 km. 

Efter hvad vi erfarer fra Chile, 
er forsvarsministeriet og viden¬ 
skabelige kredse indstillet på nøje 
at undersøge meldingen om, at et 
ukendt flyvende objekt er blevet 
iagttaget af personellet ved de 
chilenske, britiske og argentinske 
Antarktis-baser. 

Forsvarsministeriet indskræn¬ 
ker sig derfor indtil videre til at 
erklære, at det er anden gang in¬ 
den for de sidste 18 dage, at et ob¬ 
jekt af den art er blevet iagttaget 
fra Antarktis. 

Kommandanten over der chi¬ 
lenske flyvevåbens base ”Pedro 

Aguirre Cerda”, Mario Jahn Bar¬ 
rera, uddybede sin officielle mel¬ 
ding i et interview pr. radio: 

De flyvende objekt, som han 
og hans folk har iagttaget, var in¬ 
gen indbildning, men var i bogsta¬ 
veligste forstand til stede. Det fløj 
med forbløffende hastighed og 
foretog forskellige kursændringer. 
Det udstrålede et blågrønt lys og 
fremkaldte interferensfænomener 
i de elektromagnetiske måleappa¬ 
rater på den nærliggende argentin¬ 
ske base. Lysudstrålingen skiftede 


fra tid til anden over i rødligt, gul¬ 
ligt og orange. 

Genstanden stod 45 grader 
over den nordlige horisont, og 
afstanden var ringe. Den fløj bort 
i siksak-kurs. Midt under sine 
manøvrer stod den pludselig stille. 
Under alle sine bevægelser blev 
den fulgt mod dobbeltkikkert og 
teodolit. 

En underofficer tog en halv 
snes farvebilleder, men da man 
på basen ikke råder over fremkal¬ 
demuligheder for farvefilm, vil 


✓ 



Foto taget den 4. december 1967 af en flådefotograf under et vulkanudbrud på 
Decepcion Island ved Antarktis. Øverst i venstre hjørne ses en aftegning, der i visse 
ufo-kredse er registreret som en ufo. Der hersker dog ingen tvivl om, at der er tale 
om en fugl set fra siden. I højre hjørne ses endnu en fugl. 


Frank Edwards 


Bogen ”Flyvende tallerkener - en 
alvorlig sag” af amerikaneren Frank 
Edwards blev udgivet på Biilmans 
Forlag i 1967. Interesserede læsere 
kan på siderne 215-220 læse forfat¬ 
terens mere udførlige og særdeles 
levende omtale af disse observa¬ 


tioner. Men lad mig minde om, 
at Frank Edwards skal læses med 
mere end et gran salt! 

Condon Rapporten 

I det videnskabelige universitets¬ 
studium af ufo-rapporter ”Scientific 
Study of Unidentified Flying Ob- 


fremkaldelse først være mulig ef¬ 
ter næste mandskabsafløsning om 
ca. 8 måneder. 

I sin egenskab af pilot kunne 
kommandanten mod bestemthed 
fastslå, at det ikke drejede sig om 
noget luft- eller rumfartøj bygget 
på denne Jord - alene på grund af 
dets hurtighed, manøvredygtighed 
i luften og formen. 


jects”, der blev udført af Edward U. 
Condon ved Colorado Universitetet 
i USA og offentliggjort i 1968, 
nævnes også disse observationer. 

I et afsnit om mulige magnetiske 
forstyrrelser i forbindelse med ufo¬ 
observationer, skriver Roy Craig, at 
Condon-teamet har forsøgt at grave 
dybere i observationerne fra Ant¬ 
arktis. Efter at have gennemgået de 
indhentede informationer, konklu¬ 
derer Condon-rapporten imidlertid, 
at der ikke foreligger materiale, 
som på overbevisende måde kan 
tages som indtægt for, at et uidenti¬ 
ficeret objekt har forårsaget forstyr¬ 
relse af Jordens magnetfelt. 

Vi må efterfølgende også konsta¬ 
tere, at de nævnte farvefotografier 
desværre aldrig er blevet offentlig- 
gjort. □ 

Netop frigivne dokumenter afslører, at CIA også har interesseret 
sig for observationerne ved Antarktis. 

Fotosager 


AF IAN SIMMONS 


Sho wmanden 
Frank Hansen ved 
dybfryseren med 
ismanden. 


Et billede siger mere... 


Når det drejer sig om mystiske fænomener, er gode og håndfaste beviser 
sjældne. Man kan tælle kvalitetsfilm og fotos på én hånd og glemme alt 
om det endelige bevis. Så når der dukker noget specielt op, skaber det 
stor interesse - som det skete i 2001 med billederne af Myakka Skunk 
menneskeaben. 



Billederne er meget skarpe og viser 
et abelignende væsen, der opfører 
sig, som man forventer af en abe. 
Billedet bekræfter, at et sådan væ¬ 
sen eksisterer. Eller...? 

Billeder beviser i sig selv ikke 
noget som helst, da de kan være 
gode forfalskninger. Ingen analyser 
kan give det endelige bevis på, at 
en film eller et foto er ægte, kun 
at ”det ikke er bevist, at det er et 
falsum”. Kan Myakka billederne 
bruges som bevis? Desværre ikke. 
De følger det mønster, som vi har 
set så tit, og kan derfor ikke bruges 
som et endegyldigt bevis. Lad os se 
hvorfor. 



Det fortælles, at Myakka bil¬ 
lederne blev taget i september 
eller oktober 2000, blev sendt til 
myndighederne i december af den 
kvinde, som tog dem, og at de ef¬ 
terfølgende blev offentliggjort af 
David Barkasy, som ejer Silver City 
Serpentarium - en lokal attraktion. 
Det betyder, at al adgang til bil¬ 
lederne og beretningen går gennem 
Barkasy, og vi må helt og holdent 
tro hans ord. 

Vi har kun i store træk fået at 
vide, hvor observationen fandt sted 
- nær Route 1-75 i Sarasota County, 
Florida - og kan ikke komme i 
forbindelse med fotografen. Der er 
gået år siden observationen, hvilket 
gør det svært for ikke at sige umu¬ 
ligt at lave en rimelig undersøgelse 
på stedet efter fysiske spor. Vi kan 
heller ikke foretage en bedømmelse 
af sandfærdigheden i det oprinde¬ 
lige vidnes udsagn, da vedkom¬ 
mende ønsker at forblive anonym. 
Alt dette tager billederne ud af 
deres rette sammenhæng, så de står 
alene. På den måde følger Myakka 
billederne blot samme mønster som 


Den mystiske menneskeabe og en ud¬ 
snitsforstørrelse af hovedet. Læs mere 
om Myakka Skunk menneskeaben og se 
de andre billeder på hjemmesiden: 
www. lorencoleman.com/myakka. html 


to andre sensationelle sager - Min¬ 
nesota Ismanden og Ray Santillis 
Roswell obduktionsfilm. 

I tilfældet med Minnesota is¬ 
manden siger showmanden Frank 
Hansen, at han blev kontaktet af en 
Hollywood-stjerne, som ønskede at 



Bernard Heuvelmans *tegning af 
ismanden. 

være anonym, men havde en abe¬ 
mand indkapslet i is, som han øn¬ 
skede at udstille. Det frosne lig blev 
en sensation og erklæret enestående 
af kryptozoologerne Bernard Heu- 
velmans og Ivan Sanderson, efter 
de havde undersøgt det gennem 
isen. Den furore, som fulgte, fik 
Hansen til omgående at returnere 
bæstet til dets ejer og erstatte det 
med en gummikopi, som han senere 
rejste rundt med. 

Endnu engang har vi ingen mu¬ 
lighed for at se ophavsmanden og 
ingen gode prøver (de oprindelige 
forskere måtte ikke slå hul i isen), 
som kunne fastslå, om liget var 
ægte eller ej. 

Sager af denne type følger i 
bund og grund samme mønster: 


• tilsyneladende et godt bevis; men 
forskerne har ingen mulighed for 
at komme i kontakt med den ano¬ 
nyme ophavsmand 

• besvær med at skaffe bekræf¬ 
tende beviser 

• en enkelt person, der optræder 
som fremviser af materialet, og er 
den eneste, som kan fremlægge 
baggrunden. 

Sådanne omstændigheder skaber 
en meget utilfredsstillende situation: 
Materialet er i sig selv godt nok 
til enten at give det endelige bevis 
på et væsens eksistens eller styrke 
sandsynligheden for dets eksistens. 
Men pga. omstændighederne om¬ 
kring offentliggørelsen, falder det 
til gulvet og snarere forstærker my¬ 
steriet end løser det. 


Da jeg ikke kan bevise, at Bar- 
kasy, Hansen eller Santilli ikke har 
været andet end oprigtige, når det 
drejer sig om deres materiale, men 
blot har offentliggjort det under alt 
andet end ideelle omstændigheder, 
gør det dem sårbare for kritik fra 
mere skeptiske personer, der mener, 
at de forsøger at spinde guld på for¬ 
falskninger. 

Inden for et område, hvor my¬ 
stiske fænomener i stigende grad 
bliver forfalsket, har de, som falder 
over et enestående bevis, pligt til at 
behandle det korrekt. Hvis de ikke 
gør det, vil de for altid være med til 
at bære brænde til bedrageriets bål. 

□ 

Kilde: 

Fortean Times , nr. \ 41/-for 


<°Æ 


Lars Thomas - zoolog, flittig skri¬ 
bent og oversætter samt konsulent 
for SUFOI - tog under et besøg i 
London i 1998 dette billede på en 
rundvisning. Lars Thomas beretter 
om billedet: 

”Det er taget i kælderen under 
The Viaduct Inn, der ligger på en 
del af den grund, hvor det beryg¬ 
tede Newgate fængsel engang lå. 
Kælderrummene var oprindeligt 
celler i fængslet. Historien bag 
billedet er den, at The Viaduct 
Inn er berømt for at have en pol¬ 
tergejst eller i hvert fald et meget 
uroligt spøgelse, og stedet er der¬ 
for med på nogle af de guidede 
vandreture - London Walks. Un¬ 
der mit besøg på stedet, mærkede 
hverken jeg eller andre deltagere 
på turen noget som helst. Jeg 
prøvede at tage et billede i en af 
de gamle fængselsceller og bad 
direkte de andre om ikke at gå ind 
foran mig. Jeg er derfor sikker på, 
at der ikke stod nogen foran, da 
jeg tog billedet - rummet var helt 
tomt. 

Der gik dog et par år, før jeg 
opdagede ”spøgelset”, fordi jeg 
aldrig kiggede særligt nøje på bil¬ 
ledet, efter jeg fik det fremkaldt. 


Det så bare dårligt ud, så jeg lagde 
det væk. Og først da jeg så det 
forstørret op på et lærred to eller 


tre år senere, kunne jeg jo se, at 
der var noget på billedet, som ikke 
burde være der.” □ 



(Foto: © Lars Thomas. Her gengivet efter bogen “Gen¬ 
færd, grave og onde ånder ” af Palle Vibe, Billesø & 
Baltzer 2001) 

Sex, IQ og ET 


AF SETH SHOSTAK 


fik vi store hjerner 


I forhold til størrelsen er mennesket den art her på planeten, som har den 
største hjerne. Se på den fyr, der sidder ved siden af dig i bussen: under 
hans store manke og få millimeter kranium ligger der omkring 1,5 kg 
hjerne - den afgørende forskel mellem dig og de arter, som du betragter 
som mad eller kæledyr. Hvordan er det gået til? Hvilke specielle omstæn¬ 
digheder, hvilke ubemærkede evolutionære kræfter skaffede vores klod¬ 
sede forfædre intelligens og tredoblede deres hjernes størrelse på mindre 
end to millioner år? Det er et meget spændende spørgsmål, ikke blot fordi 
det kan fortælle noget interessant om os selv, men også fordi det kan give 
os svaret på, om der findes intelligente væsener andre steder i universet. 


Mange forskere har undersøgt, 
hvordan den naturlige udvælgelse 
kan have givet den højere IQ. Rov¬ 
dyrene kan give os en del af svaret. 
Når en løvinde nedlægger en anti¬ 
lope, vælger hun højst sandsynlig 
en af de “dumme”. Resultat? Løvin¬ 
den får et måltid, mens antilopernes 
gennemsnitlige evner er blevet for¬ 
bedret. Næste nat vil de “dummere” 
løver have svært ved at finde føde, 
og det vil igen have en indflydelse 
på deres genetiske arv. Inden for 
denne del af dyreverdenen vil begge 
arters IQ gå i opadgående retning. 

Denne udvælgelse betyder, at 
kun de klogeste og stærkeste dyr 
overlever. Men der er også en anden 
mekanisme, som kan være af større 
betydning, når det drejer sig om 
vores intellektuelle maskineri. Det 
kaldes “signaler på styrke” og er et 
udbredt element i dyrs adfærd. 

Skal vi forstå “signaler på 
styrke”, er vi nødt til at se på et ek¬ 
sempel fra dyrenes verden: påfugle¬ 
haler. Når påfuglehønen skal vælge 
sig en mage, foretrækker hun en 
kok med en lang og farvestrålende 
hale. Det er en meget simpel op¬ 
gave for den lille påfuglehjerne, og 
det er en god reproduktionsmæssig 
strategi. Disse imponerende haler 
stiller meget store krav til stofskif¬ 
tet, da de kræver et godt helbred og 
succes med at finde føde. Samtidig 
kan en prangende hale tiltrække 
rovdyr, hvilket kun den snu påfug¬ 
lekok kan redde sig fra. Så når en 
påfuglehøne ser en kok udstyret 
med en stor og flot hale, er hun sik¬ 
ker på, at han har gode gener. Hvis 
hun vælger at lære ham nærmere at 
kende, får deres afkom meget bedre 
chancer for at overleve. 

For de fleste dyrearter er det så¬ 



dan, at hannen stiller sig til skue, og 
hunnen udvælger. Så det er normalt, 
at hannen bruger og sender visse 
signaler for at vise, at han ikke er 
tabt bag en vogn. Geoffrey Miller, 
udviklingspsykolog ved University 
of New Mexico, siger: 

”Drivkraften bag evolutionen er 
ikke kun overlevelse, men også at 
reproducere den mest sexede.” 

Hvordan hænger det sammen 
med udviklingen af intelligens? 

Miller påpeger, at de forældede 
teorier, som fx påstår, at vi udvik¬ 
lede vores imponerende hjerne, 
da vi begyndte at bruge værktøj, 
ikke synes at passe med virkelig¬ 
heden. De stenøkser, som vores 
halvkilohjerne-forfædre udviklede, 
var næsten lige så gode som dem, 
vores halvandenkilohjerne-forfædre 
lavede. Faktisk mener Miller, at 
den voksende IQ var et resultat af 
100.000 generationer af præ-human 
udvikling. 

”Hjernen er en god indikator på 


duelighed, da dens vækst er afhæn¬ 
gig af i hvert fald halvdelen af de 
gener, som et menneske har,” siger 
Miller. ”En hjerne er alt i alt meget 
kompleks og meget følsom over 
for genetiske mutationer, og det 
kræver meget energi at få den til at 
fungere.” 

Hvis du har en god hjerne, har 
du gode gener. Det er vores pran¬ 
gende hale. 

Men det er et meget snavset job 
at fremvise vores hjerne. Så hvor¬ 
dan kan et godt kranium signalere 
sine fortrin til en eventuel mage? 
Det gør den ved hjælp af vores ad¬ 
færd: Hvordan vi konverserer, vores 
musikalske evner, vores sans for 
humor eller vores kreativitet. Disse 
aktiviteter afhænger af mange dele i 
hjernen og er derfor en god indika¬ 
tor for vores intellektuelle evner. 

Hjerner er som Dow Jones in¬ 
dekset, som er et tilgængeligt og 
almindeligt troværdigt instrument 
for et komplekst, økonomisk sy- 

stem, da det er baseret på adskillige 
vigtige børser. 

Så hanner skilter med deres 
evner ved at croone, være ånd¬ 
fulde og snakke om interessante 
emner, mens hunner bruger deres 
intuition for at finde den bedste og 
tage ham med hjem til mor og far. 
Man kan undre sig over, hvorfor 
denne mekanisme ikke bliver brugt 
med modsat fortegn. Men det er 
en naturlig følge af den lange tid, 
som menneskets bruger på at blive 
moden. 

”Menneskehanner bruger meget 
længere tid på at være forældre end 
andre primater,” siger Mil ler, ”og jo 
mere tid de bruger på deres afkom, 
jo mere kræsen bliver de i deres valg 
af partner. Det sætter igen hunnerne 
under et udviklingsmæssigt pres. 
Tidligt under forsøget på at tiltrække 
en attraktiv fyr, men også efter de 
har fået ham gjort interesseret og 
’fanget på krogen’, skal de holde på 
ham, så han ikke forsvinder med en 
anden kvinde. De er opsatte på at 
fortælle interessante historier og un¬ 
derholde ham på anden måde, så han 
fortsat finder dem så tiltrækkende, at 
han føler sig forpligtet til at deltage i 
opdragelsen af deres børn.” 


Millers teorier vil uden tvivl 
påvirke vores holdning på mange 
måder. Men hvilken betydning har 
det for mulige intelligenser fra an¬ 
dre verdener? 

”Jeg tror, at det er en af de vig¬ 
tigste evolutionære processer, som 
kan skabe intelligente væsener 
overalt i universet,” mener han. 

”Og den er universal, da ethvert 
udviklingssystem vil have en slags 
genetisk kode. Den kode vil være 
sårbar over for mutationer - og in¬ 
dikatorerne på duelighed afslører, 
hvor mange mutationer der har 
fundet sted. 

Det står klart, at den bedste 
måde at sende signaler på, er gen¬ 
nem sin adfærd, hvilket kun kan 
ske, hvis man har et højt udviklet 
neurologisk system, hvis udvik¬ 
ling er afhængig af de fleste af ens 
gener. Efter min mening er det en 
meget effektiv evolutionær proces. 
Der er gode beviser på, at det er 
vigtigt for alle dyrearter. Og vi har 
et eksempel - os - hvor det førte til 
intelligens.” 

Og hvad med verdener ved andre 
stjerner? Miller ler: ”Jeg tror, at 
aliens, som er besat af at vise deres 
hjernes styrke til det modsatte køn, 




er meget almindelige derude.” 

Så hvis og når vi opdager ikke- 
jordiske, skal vi ikke blive over¬ 
raskede over at finde ud af, at de 
er gode til at føre en samtale, gode 
musikere og - ulig deres Hollywood 
“kloner” - i stand til at fortælle en 
god vittighed. □ 


Seth Shostak er seniorastronom 
ved Project Phoenix. 


Kilde: 

Space.com, 26.9.02/ -for 


Geoffrey Miller 
(tv.) i samtale med 
den engelske astro¬ 
nom Martin Rees. 


Bliv en del af et aktivt team 

Vi har travlt med at formidle informationer gennem UFO-Nyt og UFO-mail 
(www.ufo.dk) - nogle gange så hektisk, at vi faktisk ikke kan overkomme det hele. 
Derfor kan vi godt bruge en hjælpende hånd med indsamling og bearbejdning af de 
kolossale informationsmængder på internettet. 

Vi søger en eller flere personer, som: 

• har en hurtig internetopkobling 

• kan forholde sig kritisk og analyserende til kilder på internettet 

• kan gøre en lang historie kort og præcis, men alligevel læseværdig 

• kan efterforske en historie og sammenholde forskelligartede kilder 

• er interesseret i beretninger om ufo-fænomener og her et "grundlæggende” kend¬ 
skab til emnet 

SUFOI er en forening, hvor alt arbejde er frivilligt og ulønnet. Har du lyst til at ar¬ 
bejde for foreningen på disse betingelser, og besidder du ovennævnte kvalifikationer, 
så kontakt SUFOI’s formand Kim Møller Hansen på e-mail: 
kim_moeller_hansen@gyldendal.dk 

Fænomener 


Ringen i græsset 


En ringformet aftegning i en græsplæne i Ballerup har givet anledning til 
alskens spekulationer. 


AF OLE 

HENNINGSEN 

FOTOS: SUFOI 
PICTURE LIBRARY 



Den tydelige, skarpt aftegnede ring i græsplænen er 3,60 m i diameter, og ringen er 
5 cm i bredden. 


”Lørdag den 10. august 2002 opda¬ 
gede min kone ved 14-tiden noget, 
der lignede bremsespor fra en cykel 
midt på vores græsplæne lige uden 
for terrasse og stuevinduer,” fortæl¬ 
ler KJ i sin henvendelse til SUFOI. 

”Vi ved med sikkerhed, at den 
brune ring ikke var der ved 12-ti- 
den, hvor vi spiste frokost i haven 
nogle få meter derfra og passerede 
forbi flere gange,” fortsætter KJ. 

Nøjagtige mål 


En opmåling viser, at den meget 
tydelige og skarpt afgrænsede af¬ 
tegning har en diameter på nøjagtig 
3,60 m. Bredden af selve den ring¬ 
formede aftegning er 5 cm. Den er 
helt brun og i skarp kontrast til det 
grønne græs. 

”Hvordan det er kommet, har vi 
ingen anelse om,” siger KJ og tilføjer, 
at ”hvis det er et ’nummer’, må det 
være udført om natten, da vi har væ¬ 
ret konstant i haven fra tidlig morgen 
til sen aften de sidste mange dage.” 

Dødt bilbatteri 


”En anden ejendommelighed, der 
selvfølgelig kan være et tilfældigt 
sammentræf, er, at vi samme lørdag 
kl. 17.30, hvor vi skulle køre en 
tur, måtte konstatere, at bilen var 
helt død, batteriet var fuldstændigt 
fladt. En opladning via startkabel til 
en anden bil gav intet resultat. Bat¬ 
teriet var stadig helt dødt. Vi måtte 
søndag købe et nyt batteri, så nu 
kører vi igen,” fortæller KJ. 

”Om der er nogen sammenhæng, 
er vel ikke til at sige, men der har 
jo været mange artikler om hændel¬ 
ser med uforklarlige genstande og 
biler, der gik i stå,” slutter KJ sin 
skriftlige henvendelse til SUFOI 
med overskriften ”UFO, korncirkel 
eller svindelnummer?” 

Man henvender sig til SUFOI 


SUFOI beskæftiger sig almindelig¬ 
vis med beretninger om ufo-fæno¬ 
mener, men har gennem årene mod¬ 
taget en lang række henvendelser, 
der har med andre fænomener at 


gøre, sådan som den ovenstående. 
Typisk er det henvendelser vedr. 
måske usædvanlige aftegninger 
eller aftryk m.v. i jordbund eller 
vegetation. 

Der opdages måske en korncir¬ 
kel, og SUFOI kan få en henven¬ 
delse herom fx fra pressen. Logik¬ 
ken er ganske klar - sådan da: 

Der opdages en aftegning i en 
mark. Ingen har set den blive lavet. 
Der er måske ikke direkte til at se 
fodspor eller andre afslørende ting. 
Den må altså være frembragt af 
”noget oppefra”. 

Ergo henvender man sig til 
SUFOI. 

Ingen sammenhæng med ufoer 


SUFOI har ikke modtaget obser¬ 
vationsberetninger, som kan have 
sammenhæng med den mystiske 


ring i græsplænen i Ballerup. 

Da SUFOI’s repræsentant Filip 
Steenholdt nogle dage efter al¬ 
ligevel var i området, foretog han 
opmåling og registrering af afteg¬ 
ningen i form af fotos og en mindre 
materialeprøve. 

Et blik på den mystiske afteg¬ 
ning udelukkede for Filip Steen¬ 
holdt tilsyneladende straks en 
såkaldt heksering, der fremkaldes 
af svampe og kan danne karakteri¬ 
stiske mørkegrønne ringe i græsset 
midt på sommeren. 

Måske spøgefugle? 


Den aktuelle mystiske ring i græsset 
i den ballerupske græsplæne leder 
mere tanken hen på fugle, mere kon¬ 
kret de såkaldte spøgefugle, forsynet 
med en kande eller sprøjte med 
Round Up eller lignende ukrudts- 



Nærfoto af den 5 cm brede ring, hvor græsset af ukendte årsager er gået ud. 

middel, mener Filip Steenholdt, der 
sammen med en tidligere kollega for 
et par år siden foretog eksperimenter 
med fremstillingen af korncirkler. 

Det kan dog også hurtigt konsta¬ 
teres, at ringen i græsset ikke umid¬ 
delbart har med korncirkler at gøre. 

Læserne spørges 


Hvis det var spøgefugle, havde de 
måske også været på spil andre 
steder i villakvartererne i Ballerup. 
SUFOI rettede derfor henvendelse 
til Ballerup Bladet, som offentlig¬ 
gjorde et foto af den mystiske ring 
i græsplænen og efterlyste andre 
lokale tildragelser af samme slags. 
Der blev dog ikke meldt om andre 
græsplæner med aftegninger. Deri¬ 
mod kom der en masse forslag til, 
hvad aftegningen kunne skyldes. 

SUFOI har også offentliggjort 
sagen i UFO-mail nr. 8 og 9 (til¬ 
meld dig gratis og uforpligtende via 
www.ufo.dk), og også UFO-mail's 
læsere har bidraget med kommen¬ 
tarer. 

Mange forslag 


Der har været flere henvendelser 
med forslag om såkaldte hekseringe, 
der fremkaldes af svampe. Dette 
afvises dog af flere eksperter, her¬ 
under SUFOFs konsulent Lars Tho¬ 
mas, da der slet ingen lighed er med 
hekse ringe bedømt ud fra de forelig¬ 
gende iagttagelser og fotografier. 

En læser foreslog, at der kunne 
være en betonring i jorden under 
græsset, der ved tørke ikke ville få 
vand nok og derfor gå ud. Dette er 
dog ikke tilfældet. 

Samme læser foreslog, at der 
kunne være strøet salt ud i en ring, 
hvorefter græsset var gået ud, eller 
at en spritvædet snor var lagt ud i en 
cirkel og efterfølgende brændt af. 

En form for afbrænding har flere 
været inde på, fx ved anvendelse 
af en gasbrænder. Eksperimenter 
havde måske kunnet afgøre, om an¬ 
vendelse af en eller anden form for 
gasbrænder, kunne forårsage den 
rimeligt nøjagtige cirkelformede 
stribe i græsset. Det skulle i givet 
fald foretages med en ret konstant 
bevægelse og ens afstand fra græs¬ 
set, da der ikke fandtes spor af sorte 
afsvidninger. 

Eksperternes kommentarer 


SUFOI har forelagt billederne for 
danske eksperter og fået deres kom¬ 
mentarer til aftegningen. 



Der findes tre slags 
hekseringe: En type 
uden svampe, hvor 
græsset gror ekstra 
hurtigt i en ring 
(mørkt græs) pga. 
svampeaktivitet i 
jorden. En anden 
type indeholder 
både en ring og 
svampe. Og den 
sidste type hekse¬ 
ring er formet af 
svampe, men uden 
usædvanlig vækst af 
græs. 


”AdskiHige kolleger har vist in¬ 
teresse for sagen internt, men skal 
man foretage en direkte analyse 
for et bredt spektrum af kemiske 
stoffer, kan det hurtigt blive en dyr 
affære,” siger Rene Fuhlendorff, 
MSc, fra firmaet Eurofins Danmark 
A/S til UFO-Nyt. 

Firmaet har analyselaboratorier 
over hele landet og arbejder bl.a. 
med prøvetagning, laboratorieanaly¬ 
ser, vurdering og rådgivning inden 
for miljø, fødevarer, foder, agro 
m.v. 

”At finde det rigtige stof i sådan 
et tilfælde, er næsten som at lede 
efter en nål i en høstak. Det kunne 
være salte eller andre stoffer som 
pesticider,” siger Rene Fuhlendorff, 
og tilføjer, at han personligt finder 
det mystisk, at aftegningen skulle 
være opstået så hurtigt, som beskre¬ 
vet. 

Set i det lys mener han ikke, at 
der kan være tale om fx ukrudts¬ 
midlet Round Up. 

Forskeren Jens Streibig fra Den 
Kgl. Veterinær- og Landbohøjskoles 
Institut for Jordbrugsvidenskab me¬ 
ner også, at de fleste af de foreslå¬ 
ede løsninger kan udelukkes. 

”Jeg mener,” siger han til UFO- 
Nyt med baggrund i fotografierne, 
”at det drejer sig om et ukrudtsmid¬ 
del, hvoraf der findes flere, som 
giver de viste symptomer.” 

Jens Streibig tilføjer i sit svar, 
at det koster flere tusinde kroner at 
få en prøve analyseret på et labora¬ 
torium, når man ikke er helt sikker 
på, hvad man skal lede efter. 


Stadig mysterium 


Vi er derfor i den - ikke uvante - 
situation, at en del af de foreslåede 
teorier kan afvises, og dermed er 
antallet af de mulige forklaringer 
indsnævret til nogle få. De to mest 
sandsynlige forklaringer ser ud til at 
være et ukrudtsmiddel eller en form 
for gasbrænder. Begge dele betjent 
af spøgefugle med målebånd eller 
snor ved hånden. 

Vi kan konstatere, at der ikke 
er belæg for en forbindelse til et 
ufo-fænomen - ikke ud over sagens 
forløb og den måde, undersøgelsen 
er foretaget på. 

Men hvad der er den korrekte 
forklaring på aftegningen i græs¬ 
set hos familien i Ballerup, kan vi 
desværre ikke med de forhåndenvæ¬ 
rende ressourcer entydigt fastslå. □ 



I folketroen opstod hekseringen (på 
engelsk: fairy ring) de steder, hvor 
elverfolket/ellefolket (fairies) havde 
danset i ring. Mennesker, som så elver¬ 
folkene danse, kunne blive ellevilde og 
bjergtaget - dvs. at de blev tossede i 
hovedet. 

Udvalgte indberetninger modtaget i perioden 1. januar - 1. oktober 2002. 
For at sikre observatørerne den lovede anonymitet er navne m.m. udeladt. 


Amager Fælled, 2300 København 
S, uge 4,1948 


Jeg var 18 år og boede på Sundby- 
vestervej. Foran vores karre lå en 
havekoloni, så vi havde fri udsigt. 
Det var min far, mor og jeg, der 
stod på vores altan en lørdag aften 
for at se fyrværkeriet fra Tivoli. Det 
gjorde vi tit lørdag aften, hvis vi var 
hjemme. 

Og så så jeg pludselig en cigar¬ 
formet ret stor lysende tingest, der 
kom fra højre, altså fra københavns¬ 
siden, og med stor fart fløj den ind 
over området ved Amager Fælled. 
Lige ud for, hvor vi stod, gjorde den 
brat ophold, stod stille og steg så 
lidt opad, for så at sætte fart på og 
bevæge sig mod venstre, men ikke 
ret langt. Så kom den lige så hurtigt 
tilbage. Det gjorde den flere gange. 

Vi var målløse over det vi så, for 
så kvikt var der bestemt ingen fly, 
der kunne manøvrere. Men dengang 
havde vi ikke hørt om ufoer, og 
vi har i årenes løb snakket mange 
gange om det, vi så dengang. 

Senere har jeg aldrig været i 
tvivl om, at det netop var en ufo, 
for godt nok holdt militæret til på 
fælleden, men det havde ingen rela¬ 
tion til det, var vi helt sikre på. Ja, 
det er så min fortælling, og jeg er 
glad for at have oplevet det. 

8220 Brabrand, juni eller juli 
mellem 1973 og 1976 


En gang midt i halvfjerdserne, jeg 
var nok omkring 12 år dengang, 
oplevede jeg noget meget besynder¬ 
ligt, som jeg aldrig vil glemme. Vi 
havde sommerferie fra skolen, og 
klokken var nok omkring 22-23 om 
aftenen. 

Vi var en masse børn, som le¬ 
gede og spillede rundbold nede på 
græsplænen ved den blok, vi boede 
i. Mange af vores forældre sad ude 
på altanerne og nød aftenkaffen (jeg 
tror, det var en fredag eller lørdag). 
Langt oppe, som små stjerner, kan 
vi se mange, mange små, røde kug¬ 
ler, som flyver ind og ud mellem 
hinanden. Vi kan ikke høre en lyd. 


Det virker, som om der er flere hun¬ 
drede. Vi stiller os alle op og kigger 
og undrer os over dette fænomen. 
Alle snakker om, at det da ikke kan 
være fly, når vi intet kan høre, og så 
mange kan da heller ikke flyve mel¬ 
lem hinanden. 

Da vi har stået et stykke tid, må¬ 
ske en halv time, hører vi pludselig 
en hvislen til højre for os. Ca. 200 
meter til højre for os ligger der en 
anden 4 etagers blok. Over denne 
blok kommer nu en kæmpe, rød 
kugle flyvende ... kuglen virker lige 
så høj som blokken, altså så høj 
som et højhus. Den flyver ligesom 
om sin egen akse, samtidig med at 
den driver fremad i meget hurtig 
fart. Og den eneste lyd vi kan høre, 
er denne hvislen. Pludselig forsvin¬ 
der den op og ud i himmelrummet. 

I mellemtiden er det ved at tynde 
ud i de små, røde ”kugler” oppe i 
himlen. De er stadig så små som 
stjerner, og vi kan ikke høre en lyd. 
Pludselig ser jeg 2 af dem komme 
flyvende fra hver sin retning imod 
hinanden. De standser, da de når 
hinanden. Den ene kugle svæver et 
stykke over den anden. Pludselig 
”smelter” de sammen til en kugle 
og flyver videre. 

Dette stod på mellem 1 til 2 ti¬ 
mer, før det hele var overstået. Hvor 
kuglerne forsvandt hen, kunne vi 
ikke se. Det tyndede ligesom bare 
ud i dem. 

Er der andre, der har observeret 
denne hændelse, eller har hørt om 
andre, der har set det, så kunne jeg 
mægtig godt tænke mig at høre 
nærmere. 

3140 Ålsgårde, vinteren 1982 eller 
1983 


Jeg har været ca. 12 eller 13 år. 
Mine forældre og jeg var ude at 
lufte vores hunde, inden vi skulle i 
seng. Det er en del år siden, og jeg 
kan derfor ikke huske det eksakte 
tidspunkt, desværre. Men det var en 
ret speciel oplevelse. 

Det var helt stjerneklart og me¬ 
get mørkt. Jeg kan huske, at det var 
ret koldt, og at der var en del sne. 


Pludselig ser vi på himlen, næsten 
lige over vores hoveder, en lysende 
plet, der bevægede sig med stor 
fart. Pletten lyste nærmest hvidt. 
Min far begyndte at tale om en 
"sputnik” - altså en satellit, eller at 
det måske var et stjerneskud. 

Men pletten var bare en hel del 
større, end en sputnik typisk syner, 
og den bevægede sig alligevel for 
langsomt til at kunne være et stjer¬ 
neskud. Vi stoppede op, fordi det 
var lidt underligt. Pludselig stop¬ 
pede pletten op - helt op! Vi var ved 
at tabe både næse og mund! Der 
hang den i et stykke tid for derefter 
at ændre retning 90 grader! Herefter 
fortsatte den med samme hastighed, 
som før den stoppede. Den for¬ 
svandt bag horisonten mod nord. 

Vi diskuterede, hvad det kunne 
være. Der var ingen motorstøj - og 
det var en meget stille aften. Jeg har 
siden tænkt over, hvad det har kun¬ 
net være, men kan ikke finde noget 
svar. Jeg er siden uddannnet inge¬ 
niør, men intet, jeg har lært her, har 
kunnet forklare vores observation. 
Den eneste forklaring må være en 
ufo - ikke nødvendigvis fra ”Mars”, 
men i ordets betydning - et uidenti¬ 
ficeret objekt. 

5620 Glamsbjerg, efterår 1983 


Jeg kom kørende på knallert på vej 
hjem fra arbejde i Assens. Så ser 
jeg en stor orangelysende ufo stige 
op over nogle trætoppe. Jeg stop¬ 
per knallerten, fordi jeg kan se, at 
hvis jeg fortsætter, vil jeg komme 
lige ind under den, hvilket jeg 
ikke havde lyst til. Jeg bliver altså 
holdende mellem 50-100 m fra og 
betragter fænomenet. 

Det flyver ganske langsomt 
tværs over vejen uden en lyd og 
uden andet at se end det orange lys. 
Objektet var temmeligt stort, fyldte 
både vejen og ind over trætoppene. 
Da det var fløjet væk, startede jeg 
igen knallerten og kørte frem for at 
se det, mens det fløj videre. Men 
der var intet at se. Det var væk. 

Jeg ved godt, det er en gammel 
observation, men den optager mig 

stadig meget. Skæbnen har villet, at 
vi har købt netop den ejendom, her 
før jul, over hvis jorde det forsvandt 
over, så nu kigger jeg meget intenst 
efter flere, især da jeg ved, der har 
været flere observationer i området. 

2800 Lyngby, 13. november 1983 


For ca. 17-18 år siden (1983-84? - 
1983 er mest sandsynligt!) oplevede 
jeg mit første (og hidtil eneste) ufo. 

Det var en kold og klar morgen, 
den 13. november, en times tid før 
det blev lyst. Jeg var ude at køre 
med aviser i Kgs. Lyngby og var 
på vej hen over motorvejsbroen 
(Klampenborgvej), da jeg i horison¬ 
ten, ind over København, så et klart 
rødt lys hænge helt stille i luften. 
Det var noget større end en stjerne 
og med en klarhed som en baglygte 
på en bil. Det hang ca. tre finger¬ 
bredder over byen. Der var ingen 
flimren, og det hang bare der helt 
stille. Der var simpelthen ikke en 
lyd at høre. 

Jeg stoppede min cykel og stod 
der vel i ca. 5 min. (jeg nød stilhe¬ 
den og pausen i avisuddelingen). 

Jeg spekulerede på, om det mon 
var Mars, men positionen passede 
ikke, så jeg var lidt i vildrede. Jeg 
er amatørastronom og var på på¬ 
gældende tidspunkt tilknyttet KAF 
(Københavns Astronomiske For¬ 
ening). 

Pludselig begyndte lyset at be¬ 
væge sig meget langsomt, skråt op 
mod venstre set fra min position, 
hvilket har været østpå, indtil det 
nåede en position over Gentofte, 
hvor det, uden at standse, skiftede 
retning i en skarp vinkel og fløj i en 
lige linje til et punkt over Jægers¬ 
borg, hvor det skiftede retning østpå 
igen. 

Hele tiden flyttede det samtidig 
nordpå hen imod min position. Ly¬ 
set skiftede retning 6 gange i alt og 
havde til sidst nået en position næ¬ 
sten over mit hoved. Det var vokset 
forbavsende lidt i forhold til, at det 
virkede som om, det kom i retning 
af mig, bare højt oppe i luften. Da 
det nåede det sidste punkt over 
Jægersborg, fløj det i en stor bue 
tilbage igen imod København, hvor 
det forsvandt i horisonten. Hele af¬ 
færen har vel taget maksimalt 10 
minutter i alt. 

Jeg kontaktede SUFOI samme 
dags aften (en lokalvagt mener 
jeg), hvor jeg fik den besked, at jeg 
havde observeret en helikopter. Ikke 
noget med måske, men en helikop¬ 
ter, sådan! Vedkommende var, mildt 


sagt, meget studs, som om han bare 
ville af med mig i en fart, og jeg 
husker, at jeg tænkte, at så kunne 
han også bare rende mig et vist sted 
og lagde røret på. 

Jeg har senere fortrudt, at jeg 
ikke gik videre med min observa¬ 
tion, men det vil jeg så råde bod på 
her. 

6950 Ringkøbing, engang i 1986 


Jeg boede hjemme hos mine for¬ 
ældre i en lille by, der hedder 
Højmark. Jeg var på vej hjem efter 
et besøg hos nogle venner i Ringkø¬ 
bing. Det var omkring midnat. 

Jeg kom kørende ad hovedvej 
15, og da jeg kom til, hvor hovedvej 
16 krydser, så jeg i retningen fra 
en lille by, der hedder No, et meget 
kraftigt lys, hvor jeg tænker, at ”den 
lastbil godt nok havde fået tændt 
alle fjernprojektørerne!” 

Dajegca. 150 m senere skulle 
dreje af mod Skjern, så jeg i mit 
bakspejl, at det meget kraftige 
hvide lys drejede af mod Her¬ 
ning (øst), passerede over mig og 
forsvandt langs hovedvejen. Den 
hastighed, som objektet passerede 
mig med, bedømte jeg til minimum 
mellem 400 og 500 km/t! Drejet, 
som objektet foretog fra A16 ned på 
Al5, er på ca. 110 grader, og blev 
foretaget uden at objektet skred ud 
i svinget! 

Jeg er pilot og går ofte til flyve¬ 
stævner, og den eneste gang, jeg har 
set noget fly foretage et drej, der 
bare minder lidt om det drej, jeg så 
den nat, var en Extra 300, der la¬ 
vede et 90 graders drej, hvor piloten 
senere fortalte, at han havde trukket 
11 G (11 gange tyngdekraften). Jeg 
vil ud fra det bedømme objektets 
drej til at have været mellem 15 
og 20 G! En F-16 kan maksimalt 
trække 9 G. 

Dagen efter kunne man i den lo¬ 
kale avis læse, at objektet var obser¬ 
veret af flere personer. Jeg mener, at 
jeg kan huske, at den første obser¬ 
vation var foregået ved Lemvig og 
de næste langs hovedvej A16. 

4200 Slagelse, sommeren 1986 
eller 1987 


Min observation fandt sted, da jeg 
var 12 eller 13 år omkring som¬ 
mertid. Jeg så 2 meget lysende 
røde kugler, der bevægede sig i en 
uensartet bane op og ned lige over 
horisonten. Da det var om dagen, 
var jeg forundret over den lysstyrke, 
de havde. De 2 lysende objekter har 


været i en afstand af ca. 10 km fra 
mit observationssted. Objekternes 
bevægelsesmønster, som var utrolig 
uensartet, da de både gik op og ned 
og omkring hinanden, udelukkede 
de fleste typer fly og nødraketter. 

Forstørrelsen på den kikkert, jeg 
anvendte til at starte med, var 7X. 
Men det var ikke nok til at se, hvad 
der var bag de lysende objekter. 
Derfor hentede jeg hurtigt mit tele¬ 
skop med en forstørrelse på 150X. 
Med dette kunne jeg se en metallig¬ 
nede figur bag det røde skær. 

Da jeg kortvarigt (3 sek.) skif¬ 
tede et okular ud for bedre at kunne 
skelne detaljer, forsvandt objekterne 
helt fra den ellers brede horisont, 
jeg havde ud over Slagelse omegn. 

Jeg ved, at der dagen efter denne 
oplevelse blev rapporteret om ufo¬ 
observationer på Vestsjælland. Mere 
ved jeg desværre ikke. Den dag i 
dag er jeg stadig meget forundret, 
idet jeg igennem de sidste mange år 
som ivrig amatørastronom ikke har 
oplevet nogen lignende. 

6933 Kibæk, 1988-1989 


Lad det være sagt med det samme. 
Det er ved at være en del år siden, 
min søster og jeg så det mystiske 
objekt, men det satte sig så godt og 
grundigt fast, at jeg stadig til dato 
tænker på det nu og da. 

Vi gik på gaden i et almindeligt 
villakvarter i den lille provinsby, da 
vi fik øje på et trekantformet objekt, 
som kom flyvende lydløst og hur¬ 
tigt over himmelen en solbeskinnet 
eftermiddag i juni eller juli. Det 
bemærkelsesværdige var, at objektet 
var svært at afstandsbedømme. Om 
det var 50 meter eller 2 kilometer 
væk er stadig uvist. Men ét er sik¬ 
ket: Objektet var helt ude af syne 
efter 1 minuts tid - uden en lyd - og 
uden de karakteristiske hvide ”ha- 
ler”, som et fly til tider kan trække 
hen over himmelen. 

Endelig skal det bemærkes, at 
det var som om, alt blev underligt 
stille, da objektet var synligt. Om 
det var ren indbildning, eller om 
objektet virkelig formåede at sætte 
en stopper for fuglekvidder og vin¬ 
dens susen, vides ikke. Men ople¬ 
velsen, som jeg stadig tænker over, 
fandt sted - det er ganske vist! 

9850 Hirtshals, sidst i juni 1991 


Et par af mine venner og jeg var ta¬ 
get op for og hoppe på trampoliner 
ved hotellet, og efter et par timer 
lagde vi os bare på dem. Klokken 

var vel 23.00-24.00, da der kom 
dette, som vi ikke helt kan forklare. 

Det gik temmelig stærkt. Det 
var meget lysende, nærmest som en 
ildkugle, men alligevel ikke noget 
vi i første omgang snakkede om. Vi 
troede, at det nok bare var et stjer¬ 
neskud, men eftersom min kam¬ 
merat og jeg har snakket om det så 
sendt som i fredags, er vi blevet lidt 
i tvivl. 

Det er jo også lidt længe siden, 
men dengang sagde det mig ikke 
så meget. Da jeg nu er begyndt at 
interessere mig for ikke-jordiske 
sager, ville jeg da lige høre, om der 
var noget om snakken, eller om det 
bare var et stjerneskud. 

7100 Vejle, sommeren 1995 


Det her skete i sommeren ’95, en 
fredag tidligt på aftenen. På det 
tidspunkt boede jeg nede ved hav¬ 
nen i Vejle (Fjordmarken). Jeg og 
en veninde skulle have været til 
Grøn Koncert, men vi besluttede os 
til at blive hjemme. Så vi var ikke 
påvirkede af alkohol. Jeg havde en 
terrasse, som jeg gik ud på. Det 
var stadig lyst. Jeg fik øje på et 
rundt objekt, som kom svævende 
over nogle blokke tæt på, hvor jeg 
boede. 

Nu er det nogle år siden, men jeg 
kan huske, at objektet ikke var sær¬ 
lig højt oppe. Det var tydeligt at se. 
Det svævede på en speciel måde, 
lidt i siksak. Nogle gange holdt det 
stille, men stadig i bevægelse, og så 
svævede det igen. 

Jeg kaldte på min veninde, og 
vi betragtede det. Det lignede en 
sølvfarvet kugle, men til tider så det 
ud som om, at det var sort i bunden. 
Måske drejede det rundt om sig 
selv? Det var metallisk. Enkelte 
gange syntes solen at reflektere i 
det. Det var lydløst. 

Det lyder mærkeligt, men vi 
fornemmede begge, at hvad det 
end var, så var det klar over vores 
iagttagelse. Der er en kæmpestor 
skorsten på den vej, jeg boede, og 
objektet standsede brat op lige over 
den. Som om det var nysgerrigt og 
ikke vidste, hvad en skorsten var for 
noget. Det så temmelig besynderligt 
ud. 

Så skete det mest forbløffende, 
det som fik os begge til at være 
sikre på, at det måtte være et el¬ 
ler andet ukendt, ikke af jordisk 
oprindelse. Det forsvandt opad, 
brat opad, utroligt hurtigt. Man når 
næsten ikke at blinke med øjnene, 
og man syntes, at det hele føltes 


så uvirkeligt. Vi var begge rystede 
resten af den dag, og jeg følte mig 
lidt ængstelig ved at skulle sove 
alene hjemme. 

Et par dage efter hørte vi i ra¬ 
dioen, at der havde været andre 
observationer i Vejle og omegn den 
selvsamme dag. Nødvendigvis ikke 
af den samme ufo. Af og til morer 
vi os lidt over det. Der var jo Grøn 
Koncert den dag. Måske ville ET 
ned og høre noget musik. 

9500 Hobro, 1. marts 2002 


Vi kørte i nordgående retning 1,5-2 
km syd for afkørsel 37 syd for Ho¬ 
bro, da jeg observerer en hvidgrøn¬ 
lig, meget klart lysende genstand, 
som kommer flyvende ind fra vest 
- muligvis lidt sydvest. 

Kort før genstanden er vinkelret 
på mit synsfelt, deler den sig, og 
bliver til i alt fire mindre, fortsat 
klart lysende genstande. Efter at 
have krydset midten af mit synsfelt 
forsvinder alle fire genstande helt, 
lige så pludseligt som de dukkede 
op. 

Jeg vil umiddelbart vurdere 
højden på genstandene, da de for¬ 
svinder, til at være 35-40 grader set 
fra bilen. Min samlever, som jeg fik 
gjort opmærksom på fænomenet, så 
det også helt tydeligt. Derfor er jeg 
ganske sikker på, det ikke var lysre¬ 
flekser fra bagfra kommende biler. 

Samtidig var det fortsat tem¬ 
meligt lyst og klart, så jeg er også 
rimelig sikker på, at det ikke var et 
fly, som evt. forsvandt i dis. Der var 
i øvrigt heller ikke noget blinkende 
lys, som man normalt ser på fly. 

8800 Viborg, 1. marts 2002 


Den 1. marts kl. 18.15 sad jeg og 
så ud ad mit køkkenvindue, som 
vender ud mod Nørresø ved Viborg, 
og over hvilken jeg har en meget 
vid udsigt. 

Jeg iagttog en meget kraftig, 
hvidt lysende genstand, der med 
stor hastighed bevægede sig imod 
nord/nordøst. Pludselig blev der 
ligesom skudt ud af den 3-4 lidt 
mindre genstande. De var ligeledes 
hvidt lysende, og kort tid efter sluk¬ 
kedes lyset i såvel ”moder”-gen- 
standen som i de ”afskudte”. 

Jeg - der er pensioneret major 
i hæren - er helt overbevist om, at 
der ikke var tale om et fly, dertil var 
hastigheden for stor, ligesom der 
ikke kunne konstateres normale fly¬ 
blink. Jeg er ikke i stand til at vur¬ 
dere flyvehøjden på genstandene. 


5250 Odense SV, 7. marts 2002 


Et konstant lys glider fra øst mod 
nordvest. Jeg kalder på min kone, 
som står i køkkenet. Hun kommer 
og ser det mærkelige lys, som nu 
drejer rundt mod syd (på det tids¬ 
punkt har jeg åbnet vinduet mod 
øst, hvor jeg så lyset). Ingen lyd 
som en maskine eller helikopter, 
helt stille. 

Lyset bliver nu svagere og sti¬ 
ger op i en cirkel fra syd til øst og 
videre til nord. Nu henter jeg mit 
fotografiapparat, men nu er det slut. 
Lyset var som en prik og svagere til 
sidst, som vi så det. 

Vi har set mange flyvemaskiner 
og ind imellem helikoptere om da¬ 
gen og aftenen, men de flyver med 
blinkende lys og længere væk, ikke 
med konstant lys. 

Vi har i 5 år boet på 7. sal i Hjal- 
lese og aldrig set noget tilsvarende. 
Det har jeg altid holdt øje med. 

Det var ikke overskyet. Afstand er 
svært, måske 500 m fra. Lyd ville 
kunne høres med åbent vindue. 

8950 Ørsted, 19. marts 2002 


Cirka kl. 21.20 kører jeg og mine 
forældre med retning mod Grenaa 
hen ad hovedvej A16 på Djursland. 
På et højdedrag ved byen Langka- 
strup ser vi pludselig 2 pulserende 
objekter i en nordøstlig retning. 
Objekterne er hvidlige, runde og 
ser ud, som om de pulserer. I bag¬ 
grunden og oven over objekterne 
observeres kortvarige lysglimt, der 
ligner lyn, uden at vi dog kan se 
selve ”lyn-grenen”. Da jeg kom 
hjem, tjekkede jeg DMI’s lynradar, 
og ingen lyn var blevet observeret i 
tidsrummet 18-22. 

Vi kommer ned i en dal, og ob¬ 
jekterne forsvinder imidlertidig ud 
af syne. I mellemtiden snakker vi 
om, at min far og mor for en uge 
eller to siden observerede netop 
samme fænomen. Da vi så kommer 
ud i et åbent område, ser vi nu tre 
objekter. De er MEGET tydelige 
på den mørke himmel. Der er nogle 
stjerner, og månen ligger i ryggen 
af os og er ”halv”. Det er meget 
tydeligt at se, at objekterne ikke 
bliver belyst, men selv udsender 
det kraftige lys. De mystiske ”bag- 
grunds-lysglimt” observeres hele 
tiden under hele hændelsen. 

Lidt efter forsvinder to af objek¬ 
terne pludseligt. Det ser ud, som 
om de ”fader” ind i baggrunden, 
men alligevel ret hurtigt. Vi synes, 
det er meget mærkeligt det her, og 

da en rundkørsel dukker op med en 
vej, der har retning mod objekterne, 
beslutter vi os for at køre imod 
dem. Vi er måske 1-2 kilometer 
fra hjemmet, og vi overvejer, om 
vi skal hente mit videokamera og 
almindelige kamera. Vi beslutter os 
dog for at fortsætte mod lysene. 

Antallet af objekter varierer me¬ 
get, og tre gange observeres der 7-8 
lys på én gang. Flere biler følger 
efter os, dog uden at jeg kan være 
sikker på, at det er efter lysene. 

På et tidspunkt kommer vi forbi 
en sø, og vandet oplyses klart af 
objekterne. To af objekterne - så 
ud som om de var de mindste - er 
meget tæt på hinanden. De seks 
andre svæver rundt omkring dem i 
en irregulær klynge. Retningen er 
direkte nord eller lidt nordøst for os 
nu. Højden anslår jeg til fra ca. 3 
gange trælinjen og 20-25 trælinjer 
op til det øverste objekt. 

Vi er nu på Nordkystvejen nord¬ 
vest for Allingaabro, og endnu en 
rundkørsel dukker op. Min far siger, 
at lysene befinder sig over ”Hev- 
ring-lejren”, et militært område. 
Derfor tager vi i rundkørslen en vej, 
der går mod Hevring. De syv af ly¬ 
sene er nu forsvundet, og et enkelt 
er tilbage. Det tilbageværende lys 
ser nu ud, som om det daler lige så 
stille ned i en underliggende skov, 
og vi vender om og kører tilbage. 

Da vi ankommer til rundkørslen 
nordvest for Allingaabro, observerer 
vi objekterne i en østlig retning, 
et godt stykke væk. De er stadig 
meget kraftige og pulserende, og 
de underlige ”lyn-glimt” observe¬ 
res igen. Vi drejer til venstre ud ad 
Nordkystvejen, der netop går i en 
østlig retning. Da vi fra denne nemt 
kan komme hjem igen, beslutter vi 
os for at følge lysene lidt. Det ser 
ud, som om de er et godt stykke 
væk, og vi beslutter os for at køre 
hjem. 

Hvad det var, ved jeg desværre 
ikke, men flot var det! 

Personlig baggrund og oplys¬ 
ninger: Jeg er meget interesseret i 
uvejr, og har derfor erhvervet mig 
et videokamera og kamera til at 
”fange” lyn med. Jeg kan huske, 
jeg havde en diskussion tidligere 
på dagen med en meteorolog fra 
Berlin. Vi snakkede om mulighe¬ 
den for tordenvejr den følgende 
eftermiddag, og jeg fulgte derfor 
lynradaren tæt. Ingen tordenbyger 
kom dog i nærheden af Danmark 
hele dagen, og som sagt var der 
heller ikke forekommet lyn mellem 
kl. 21 og 22. Min mor arbejder på 


GI. Estrup, der ligger lige i nærhe¬ 
den af Auning, og vi bor så på GI. 
Estrup. To observationer er gjort af 
objekterne fra dette sted på andre 
tidspunkter. 

5700 Svendborg, 23. marts 2002 


Det var efter en bytur, at jeg var 
oppe og hente min cykel sammen 
med et par kammerater. Klokken 
var lidt i fire, og jeg var træt og 
ville hjem. Da vi stod ude i den 
gård, hvor min cykel stod, lagde vi 
mærke til det lokale diskoteks lys¬ 
show på himlen. 

Da dette drejede helt over i øst, 
lagde jeg mærke til en kuglerund 
genstand, der fløj med en høj ha¬ 
stighed mod øst. Jeg sagde til mine 
kammerater: ”Prøv lige at dyrke det 
der!” Og den ene sagde: ”Jeg kan 
godt se det, hvad fanden er det?” 

Da den var kommet et pænt 
stykke mod øst, drejede den blødt 
90 grader og forsvandt nærmest ud 
i horisonten, samtidig med at den 
steg lidt i højden. 

Det skal lige tilføjes, at jeg gan¬ 
ske vist havde fået en del at drikke, 
men min kammerat er nærmest 
afholdsmand. Min anden kammerat 
nåede desværre aldrig at se det, da 
det ikke varede mere end 5-10 sek. 

Jeg er ikke helt sikker på de 
givne retninger og vinklen, da det 
er første gang, jeg nogensinde har 
set noget lignende. Jeg har altid 
haft en logisk måde at forklare de 
uforklarlige ting, jeg har set på him¬ 
melbuen, men det her forekommer 
mig særdeles uforklarligt. Særlig 
den måde, den svingede ud i ”rum- 
met” på, har overbevist mig om, at 
der var tale om noget særligt. Jeg 
har også tjekket for lyn og lignende, 
men der var intet at se hos DMI. 

At det kunne have været diskolyset 
er også udelukket, da det var drejet 
helt over i den modsatte side. 

4700 Næstved, 24. marts 2002 


Da fænomenet blev opdaget, rin¬ 
gede min mor til mig og forklarede 
det, mens hun så det. 

Min mor og min bror obser¬ 
verede et diffust lys på himlen i 
faldskærmsraket højde eller lidt 
under helikopterhøjde. Det havde 
ingen fast form, men lyset var dog 
klart afgrænset. Det havde lille eller 
ingen spredning. De første 30 sek. 
tiltog lyset i intensitet, derefter stod 
lyset stille på himlen ca. 1 minut. 
Derefter blev lyset svagere og sva¬ 
gere, og fænomenet forsvandt mod 


øst, men vi kunne ikke konstatere, 
om det bevægede sig. Hverken min 
mor eller bror kunne bedømme 
størrelsen eller formen på objektet. 
Vejret var stjerneklart og vindstille, 
og solen havde skinnet hele dagen. 

Selv tror jeg måske, det var et 
kuglelyn, de så. Men tror ikke, at de 
forekommer på vore breddegrader 
eller i disse vejrforhold. Som nævnt 
så jeg ikke selv fænomenet, men 
jeg har tolket min mor og brors 
forklaring, så godt jeg kunne, og da 
jeg selv deler interessen for ufoer, 
var det nærliggende at skrive til jer. 
Jeg har kun nedskrevet det, de var 
100% sikre på, at de så. 

4200 Slagelse, 25. marts 2002 


Mit barnebarn på 9 år og jeg kørte 
fra Slagelse by i retning mod Slots 
Bjergby/Vemmelev, da vi opdagede 
et flyvende objekt, der opførte sig 
underligt. Det var langt fra os, men 
vi kunne se, at der var flere forskel¬ 
lige lys, ikke som på en flyvema¬ 
skine. Lysene sad heller ikke på 
samme måde. Objektet kunne flyve 
sidelæns og holde stille i luften. 

Da vi kom til mit barnebarns 
hjem, virkede det som om, at ob¬ 
jektet stod stille i luften, men ind 
imellem hoppede det til siden. 

Vi hentede min datter og en kik¬ 
kert. Når vi så i kikkerten, var det 
tydeligt, at der blinkede en masse 
forskellige farver rundt om objektet, 
ligesom et skarpt hvidt lys dannede 
en tydelig kontur af objektets form 
- nærmest sekskantet i grundformen 
med noget i retning af en rund spids 
for oven - hvis man kan beskrive 
det sådan. 

Det var fantastisk at se objektet 
i kikkerten, da det helt tydeligt 
trådte frem i denne form. Jeg bad 
min datter om at ringe hjem til min 
hjemmeboende søn og fortælle 
ham det, så han kunne gå ud for at 
se det. Selv kørte jeg hurtigt hjem, 
men måtte konstatere, at objektet 
var væk. 

5750 Ringe, 30. marts 2002 


Min kammerat og jeg stod og ord¬ 
nede brænde, da vi opdagede en 
lille, helt rund, gullig tingest oppe i 
luften. Vi kunne se, at den var højt 
oppe, da der fløj måger langt under 
den, og de var rimeligt højt oppe. 

Da vi så den, kaldte jeg på min 
hustru, som også kom og så på. 

Den stod faktisk stille, og vi talte 
om, at det kunne være en ballon, 
men den ville sprænge, når den 

var så højt oppe, og da i hvert fald 
bevæge sig med en given hastighed. 
Da vi kunne se, at den begyndte at 
bevæge sig langsomt mod nordøst, 
skyndte jeg mig at hente en lille 
teaterkikkert, og med den kunne 
vi tydeligt se, at den var kuglerund 
på skyggen på undersiden af den. 
Den bevægede sig lidt i forskellige 
retninger, og umiddelbart før den 
forsvandt helt bag nogle iøvrigt 
høje skyer, nåede jeg at tage et bil¬ 
lede, men der skal vist en kraftig 
forstørrelse til, men nu ser jeg, når 
jeg får filmen fremkaldt. Jeg tog to 
billeder. 

Min kammerat er ellers meget 
skeptisk over for ufoer, men han 
blev noget mundlam denne gang. 

8220 Brabrand, 24. april 2002 


Der er tale om to observationer. 

Nr. 1: Kl. 22.58 ses objekt med 
klart hvidt lys ca. 2 gange stjernen 
Sirius’ størrelse, (rektangulær form) 
(ligner 1/4 rugbrød) observeres ca. 
30-40 grader øst for nordstjernen 
med højde over horisont ca. 45-50 
grader. Lys forsvinder efter ca. 3-4 
sek. Virker som om man slukker for 
en halogenspot, men hvor der reste¬ 
rer svagt lys, som bevæger sig kort¬ 
varigt mod vest. Objektet sås af min 
kone og mig. Jeg fortsætter med at 
betragte området, hvor objektet for¬ 
svandt, mens kikkert hentes. 

Nr. 2: Kl. 23.02 lyser objekt 
kraftigt op på himlen (identisk med 
lys/form som under obs. nr. 1. og 
med samme azimut 30-40 grader 
fra nord og samme højde 45-50 
grader). Lys slukker efter ca. 4-5 
sek. som under obs. nr. 1, men ob¬ 
jektet bevæger sig nu mod sydøst 
med en hastighed svarende til 3-4 
gange hurtigere end ved en satel¬ 
litobservation. Objektet kan følges i 
en bue mod sydøst på ca. 60 grader, 
hvorefter objektet ikke længere kan 
ses grundet månelys. Månen stod 
på observationstidspunket stik syd 
180 grader og med en højde på ca. 
45-50 grader. 

Der kunne på intet tidspunkt un¬ 
der de to observationer høres nogen 
lyd fra objektet. 

1368 København K, 18. maj 2002 


Det var dejligt vejr i lørdags. Min 
veninde og jeg lå i min gård og 
solede os. Vi lå og kiggede op i en 
helt blå himmel. Der fløj en del 
måger langt oppe, men der var også 
et lille objekt, som bevægede sig 
meget langsomt mod syd. Vi talte 


om, at det måske var en ballon fra 
Tivoli, da den blinkede lidt (solens 
reflekteren) og bevægede sig med 
vindens retning. Vi observerede 
denne tingest i ca. 15-20 minutter. 
Pludselig fløj den med stor hast i 
fuldstændig modsat retning og var 
væk på et par minutter. Senere så 
vi to balloner, og de opførte sig slet 
ikke på samme måde. 

Da halvdelen af Københavns 
befolkning har ligget med næsen 
i vejret i det gode vejr i lørdags 
(18/5-02), er der måske nogen, der 
har set samme fænomen fra samme 
vinkel? 

3700 Rønne, 29. juni 2002 


Syv lyspletter, form, størrelse og 
lys som stjerner, men bevægende 
sig meget hurtigt hen over himlen. 
Langt hurtigere end jetfly i mel¬ 
lemstor til stor højde. Ud over 
hastigheden var det mærkelige ved 
”stjerneformationen”, at alle eller 
flere af lyspletterne skiftede plads 
indbyrdes under observationen. 

Jeg har tit observeret fly på nat¬ 
tehimlen, men de blinker. Disse 
pletter lyste kontinuerligt. Har også 
tit set en satellit, men der er kun 
tale om en lysplet i meget langsom¬ 
mere tempo. Så for os var det en 
ufo. 

Jeg kiggede på uret og så, at 
klokken var lige halv. Nu er det 
nogle dage siden. Min kone og jeg 
mener, at det var halv et, alternati¬ 
vet er 28.06 kl. 23.30. 

1119 København K., 14. juli 2002 


Vi sad seks personer på to bænke 
og kikkede op på tårnet i Sankt 
Petri Kirken i København. Vi sad 
lige ved siden af tårnet og snakkede 
om lyskeglen fra et diskotek, som i 
cirkelbevægelser lyste op på nogle 
lette skyer lige bag tårnet. Vi jokede 
med, at det nok var Batmans. 

Pludselig så vi en lysplet (som 
en mellemstor stjerne) fare hen over 
himlen og stoppe op - det var først, 
da den stoppede op, at vi alle rigtig 
så den, fordi det virkede så unatur¬ 
ligt, at noget stopper op på himlen. 
Lyspletten stod stille i et sekund 
eller to, hvorefter den lavede et par 
underlige siksak-bevægelser. Deref¬ 
ter tog fanden ved den, og den for¬ 
svandt lynhurtigt. Det hele varede 
kun i ca. 10 sekunder. 

Vi var enige om, at det ikke var 
fra lyskeglen, ikke en satellit (for 
den bevæger sig langsomt og kun i 
én retning), ikke et fly eller en heli¬ 


kopter (da de ikke kan stoppe, dreje 
og accelerere så hurtigt) og heller 
ikke vores fantasi - vi så det alle. 

I den næste halve time så vi skif¬ 
tevis op på himlen, men fænomenet 
gentog sig ikke - og det udelukker, 
at det kunne komme fra lyskeglen 
fra diskoteket i nærheden. 

Lørdag nat kl. 01.07 var natte¬ 
himlen lys, og der var nogle ganske 
lette skyer, som man kunne se stjer¬ 
nerne igennem - dog var der ikke 
skyer på hele himlen. 

2830 Virum, 11. august 2002 


Jeg bemærkede en sort ”ting”, som 
jeg først troede var en fugl. Dog 
blev jeg klar over, at det ikke kunne 
være dette, eftersom der ikke var 
tale om vingeslag eller lignende. 
Størrelsen har ved observationsstart 
været som hullet i en femkrone 
holdt i udstrakt arm. Det bevægede 
sig langsomt fra højre mod ven¬ 
stre hele tiden ca. 30 grader over 
horisonten. Endvidere så det ud 
som om, det kunne være en ballon 
(lettere pæreformet med den tykke 
ende opad). Men formen skiftede, 
så den til tider var formet som en 
banan, og den måde, som formen 
ændrede sig på, kunne antyde, at 
der var tale om en rotation. Min 
hustru så også objektet og ligeledes 
ændringen i formen. 

Efter ca. P /2 minut virkede det 
som om, at objektet standsede - 
men jeg tror nu nærmere, at der var 
tale om en retningsændring, fordi 
størrelsen aftog, indtil vi ikke læn¬ 
gere kunne se det (højden over ho¬ 
risonten var for mig at se konstant). 
Højden og afstanden til objektet var 
ret vanskelig at fastslå - men der var 
et højt, tyndt skydække, og objektet 
holdt sig under dette. □ 


Når du ser en ufo 

Har du set eller filmet noget 
mystisk på himlen, så kontakt 
SUFOI på adressen: 

SUFOI, Postboks 6, 

2820 Gentofte 

- eller udfyld indberetnings¬ 
skemaet på vores hjemmeside: 

www.ufo.dk. 













(Photo Credit: The Boeing Company) 

Hverken fugl eller fisk... 


Den 18. oktober 2002 offentliggjorde "Anchorage Daily News" en artikel, 
som handlede om en række besynderlige observationer gjort i den sene¬ 
ste tid i det sydvestlige Alaska og andre steder i USA. Folk fortalte, at de 
havde set en gigantisk ørn. En pilot ved navn John Bouker så en kæmpe¬ 
fugl fra sit fly på vej til Manokotak, og fra andre steder i landet indløb be¬ 
retninger om kæmpefugle - ja, endda historier om flyveøgler. 



Biologer foreslog, at der måske 
kunne være tale om eksemplarer af 
Stellar’s havørn. Men selv om denne 
fugl er stor, kan den ikke klare et 
vingefang på næsten 5 meter, som 
mange rapporter handlede om. Nogle 
har også hævdet, at observationerne 
skyldes den legendariske tordenfugl 
(thunderbird). 

En del tyder imidlertid på, at den 
usædvanlige flyvende genstand kan 
være Boeings nye stealth-fly ”Bird 
of Prey” (Rovfuglen) - et tidligere 
superhemmeligt fly, som er blevet 
testfløjet siden midten af 1990’erne. 

Netop den 18. oktober kunne det 
amerikanske flyvevåben og Boeing 
for første gang offentligt fremvise 
Bird of Prey for en udvalgt gruppe 
journalister på Boeings Phantom 
Works fabriksanlæg i St. Louis. 

Ligesom andre lignende fly¬ 
projekter er Bird of Prey efter al 
sandsynlighed blevet testfløjet i Area 


51 - flyvevåbnets ”hemmelige” te¬ 
stområde på Nellis Air Force Base i 
Nevada. 

Bird of Prey har foretaget 38 flyv¬ 
ninger siden 1996, men præcis, hvor 
de er foregået, afsløres ikke. 

Selve udviklingen af flyet er 
foregået hurtigere og billigere end 
normalt for denne type projekter. 
Boeing har med udviklingen af Bird 


of Prey villet erhverve sig større 
erfaring med stealth-teknologien og 
samtidig vise virksomhedens evne 
til at udvikle stealth-fly hurtigt og 
billigt. 

Flyets mission er udført, og det 
går nu på ”pension” - hvilket er grun¬ 
den til, at flyvevåbnet og Boeing har 
valgt at afsløre flyets eksistens. □ 



m 


AF KIM MØLLER 
HANSEN 


Bird of Prey er op¬ 
kaldt efter et Klin- 
gon rumskib i "Star 
Trek." 

(Photo Credit: The 
Boeing Company) 


Bird of Prey er 15,5 
m lang med en ka¬ 
rakteristisk xv-for- 
met vinge bagerst. 
(Photo Credit: The 
Boeing Company) 

Fra arkiverne 


AF OLE 

HENNINGSEN 


[ 1 ] 

Da Palle Svenssons 
billeder er taget på 
tid {mellem J og 
3 minutter pr. bil¬ 
lede), har det lille 
lys på grund af sine 
hoppende bevægel¬ 
ser aftegnet sig på 
fdmen som en sam¬ 
ling små lys prikker. 

[ 2 ] 

K raftig forstørrelse 
af Palle Svenssons 
fotografi af lyset. 


Dragende lys 


"Tilbage først i tresserne kom jeg en mørk aften kørende på min knallert 
fra Rødby i sydlig retning mod Rødbyhavn på Sydlolland. Min opmærk¬ 
somhed blev pludselig rettet mod et lille flakkende lys, der bevægede sig 
i små ryk på den mørke himmel. Jeg blev nysgerrig og kørte derfor nær¬ 
mere ad de lokale veje, indtil jeg efterhånden befandt mig lige under det 
lille, svage lys, der så ud til at svinge frem og tilbage i luften." 


Lød som drage 


Der var en lettere vind, og jeg tog 
min styrthjelm af for om muligt at 
høre eventuelle lyde. Og ganske 
rigtigt: Den samme susende og ras- 
lende lyd, som hvis man står i nær¬ 
heden af en papirdrage med hale. 

Så jeg blev hurtigt overbevist om, 
at jeg stod under en drage med en 
såkaldt nefalygte bundet til halen. 
Senere så jeg flere gange drager sat 
op det pågældende sted - dog ikke 
om aftenen og med lys. 

Alarm på Lolland 


Den 7. september 1979 blev jeg af 
Ole J. Knudsen fra SUFOl’s davæ¬ 
rende Alarmcentral i Aarhus ringet 
op. Han havde fået en henvendelse 
fra Palle Svensson fra Holeby på 
Midtlolland. 

Palle Svensson havde i en times 
tid iagttaget et lille hvidligt/gulligt 
lys, der bevægede sig på himlen 
lavt over horisonten i sydøstlig ret¬ 
ning. Lyset bevægede sig frem og 
tilbage, op og ned i små ryk, og da 


lyset ikke var ret stort, var det ikke 
muligt at skelne nærmere detaljer. 

Intet at se på afstand 


Jeg gik ud for at kigge med det 
samme, men fra min bopæl ved 
Søllested, 20 km fra Holeby, var det 
ikke muligt at få øje på noget usæd¬ 
vanligt. Himlen var delvist over¬ 
skyet med en del huller i skydækket 
og en svag vind. 

Palle Svensson fik besked på 
at observere videre samt af og til 
holde sig i kontakt med SUFOI’s 
Alarmcentral, der alarmerede videre 
til Per Hansen, der også var bosat 
i Holeby og tilsluttet alarmkæden. 
Yderligere blev et medlem i Errind- 
lev sydøst for Holeby alarmeret, 
men kunne dog intet se. Dette gjaldt 
også alarmerede medlemmer i omeg¬ 
nen af Maribo og Sakskøbing. 

Ingen flyvning i området 

Ole J. Knudsen fra SUFOI’s 
Alarmcentral rettede henvendelse 
til Flyvertaktisk Kommando i Ka¬ 



rup. Her oplyste man, at der var 
skydning ved Rugen med obser¬ 
vation af de sædvanlige, velkendte 
faldskærmsblus, men ellers var der 
ingen flyvning over eller i nærhe¬ 
den af Lolland-Falster. Den lokale 
Maribo Flyveplads ved Holeby var 
på dette tidspunkt lukket, og seneste 
flyveaktivitet havde været tidligt på 
aftenen. 

Da Per Hansen blev alarmeret, 
fik han straks efter øje på det lille 
lys på himlen, men i en helt anden 
retning, nemlig i nordøst. 


/ 


□ 

Højst en kilometer væk 


Da Palle Svensson er bosat nord for 
Holeby og ser lyset i sydøstlig ret¬ 
ning, kunne lyset nu indkredses til 
en afstand af mindre end en kilome¬ 
ter fra de to observatører. Samtidig 
kunne dets position med ret stor 
nøjagtighed plottes ind på et kort 
over området. 

Palle Svensson riggede i den 
mellemliggende tid sit fotoudstyr 
til og begyndte at tage farvefotos af 
fænomenet. Nogle blev taget med et 
300 mm teleobjektiv. 

Per Hansen observerede fortsat 
lyset, nu sammen med en nabo, der 
var kommet til. 

Synlig i to timer 


Et af SUFOI’s medlemmer fra om¬ 
egnen begav sig i bil mod Holeby 
for at deltage i jagten på lyset, men 
desværre for sent. Netop inden 
han nåede frem, forsvandt lyset for 
alle observatørerne for ikke mere 
at vende tilbage. Klokken var da 
21.14, og lyset havde været synligt 
i næsten to timer. 

I de følgende dage tages mere 
nøjagtige kompasmålinger for helt 
konkret at indkredse positionen, der 
viste sig at være en mark med høj¬ 
spændingsmaster nord for Holebys 
vestlige udkant. 

Drage med lys 


Kort tid efter erfarede Palle Svens¬ 
son og Per Hansen, at en mand den 
pågældende aften havde moret sig 
med at flyve med en drage, påmon¬ 
teret en lygte, og flyvningen foregik 
netop fra den pågældende mark. 

Det forlød i øvrigt, at den pågæl¬ 
dende drageflyver skulle have mo¬ 
ret sig kosteligt, da det gik op for 
ham, at hans drage var blevet årsag 
til en ufo-alarm. 

Under alle omstændigheder blev 
SUFOI’s daværende Alarmcen¬ 
trals effektivitet og den daværende 
Alarmkædes muligheder afprøvet 
i forbindelse med indkredsningen 
af lysfænomenet, der altså viste sig 
ikke at være en and! □ 


SUFOI anbefaler: 

Besøg verdens største arkiv 
for ufo-materialer 

www.afu.info 


Hollandsk ufo-video 
viste drager! 


Under overskriften ”Blinkende lys 
over H engelo opklaret” oplyser vor 
hollandske ufo-kollega Albert Jan 
Sanders i UFO-Nieuwsbrief nr. 2, 
2002, at en mystisk videooptagelse 
fra 1998 nu viser sig at være forårsa¬ 
get af natlig drage flyvning. 

Den 8. juli 1998 kl. halv tolv om 
aftenen optog en indbygger fra Hen- 
gelo i Holland på video en formation 
af blinkende lys, som næsten hang 
stille i luften. Optagelsen varede godt 
en halv time. 

Iagttagelsen blev meldt hos den 
hollandske ufo-organisation UWN - 
UFO-Werkgroep Nederland, der fore¬ 
tog en undersøgelse med baggrund 
i beretningen og den indleverede vi¬ 
deo. I 1998 ledte undersøgelsen ikke 
til en forklaring på det videofilmede 
lysfænomen. Rapporten gik i arki¬ 
verne som uopklaret. 

Torsdag den 14. marts 2002 var 
der en spændende artikel i dagbla¬ 
det Twentse Courant Tubantia, der 
pludselig kunne kædes sammen med 
videooptagelsen fra 1998. 

Artiklen annoncerede en drage¬ 
festival i Zelhem, og dér ville man 
kunne se et antal opvisningsdrager 
med reflekterende bånd og drejende 
og blinkede lys (diodelys). 

”Umiddelbart gav det mig ingen 
anledning til at sætte denne dragefest 
i forbindelse med optagelsen fra Hen¬ 
gelo,” fortæller Albert Jan Sanders, 
”men så læste jeg, at en af arrangø¬ 
rerne var et ægtepar fra Hengelo, og 
de brugte en stor græsplæne (i Old 
Ruitenborgh-kvarteret) til deres dra¬ 
geaktiviteter. Denne bydel grænser 



op til det kvarter, hvor videoopta¬ 
gelsen er foretaget. Også retningen 
(nordlig), hvor optagelsen er filmet, 
ligger præcis i linje med stedet, hvor 
øvelsesterrænet for dragerne ligger. 

Efter at have fundet ud af dette, 
tog jeg kontakt med en hr. Scheuten, 
der var en af arrangørerne. Han be¬ 
kræftede, at nogle af medlemmerne 
fra hans drageklub øvede sig en hel 
del i sommermånederne på dette ter¬ 
ræn. Han var da også ret sikker på, at 
der den 8. juli 1998 blev fløjet med 
drage af klubmedlemmerne. Scheuten 
tilføjede, at der ofte før har været 
meldinger efter nogle af deres natlige 
aktiviteter. 

UFO-Werkgroep Nederland anser 
herefter optagelsen som opklaret: 
”Drager med blinkende lys er sendt 
op af drageholdet GP Multiflight fra 
Twente,” siger Albert Jan Sanders og 
tilføjer: ”Vi kan nu arkivere denne 
ufo som en i fo (identificeret flyvende 
objekt).” □ 

Kilde: UF O-N ieuwsbrief ‘ nr. 2, 2002 
Oversættelse: 

Ann Soo Ja Hennings en 

Om hollandske drageaktiviteter i øv¬ 
rigt: http://multiflight.topcities.com 



Stillbillede fra vi¬ 
deooptagelsen af de 
blinkende lys over 
Hengelo den 8. juli 
1998. 


(Foto: GP Multi¬ 
flight fra Twente) 

Kort fortalt 


Forespørgsler hos Forsvaret om ufoer 


I UFO-Nyt nr. 3 offentliggjorde vi 
en beretning om iagttagelsen af et 
ufo-fænomen under militærøvelsen 
TFW - Tactical Fighter Weaponry 
i august 2001. Observationen blev 
rapporteret af en luftmeldepost i 
Jylland, og beretningen var baseret 
på en personlig skildring fra KP 


Rudi Hansen fra Flyverhjemme¬ 
værnseskadrille nr. 218 - Alssund. 

Beretningen gav anledning 
til forespørgsler hos de militære 
myndigheder, og gav efterfølgende 
UFO-Nyts læsere et indblik i, hvor¬ 
ledes visse af de danske militære 
myndigheder reagerer og tackler 


meldinger om ufo-fænomener, fx i 
forbindelse med militærøvelser. 

SUFOI har stadig forespørgsler 
hos militære instanser i relation til 
artiklen, og der vil blive fulgt op på 
sagen i et kommende nummer af 
UFO-Nyt. □ 

Ole Henningsen 


Mystisk is fra himlen 


Vi har tidligere i UFO-Nyt be¬ 
skæftiget os med de store, mysti¬ 
ske isklumper, der tilsyneladende 
uden kendt årsag med mellemrum 
falder ned fra himlen. Nu hævder 
en spansk forsker if. korte interna¬ 
tionale nyhedstelegrammer, at den 
globale opvarmning kan være skyld 
i, at store isstykker falder ned fra en 
ellers skyfri himmel og slår huller i 
biler og huse. 

Jesus Martinez-Frias har i over 
to år undersøgt de såkaldte isme¬ 
teorer, der oftest vejer over ti kilo, 
og som i flere tilfælde har lavet to 
meter brede huller i huse. 

”Jeg er ikke nervøs for, at folk 
skal gå og få isstykker i hovedet, 
men jeg er bekymret over, at de bli¬ 
ver dannet steder, hvor de slet ikke 
burde forekomme,” siger Martinez- 
Frias. 

Martinez-Frias understreger, at 
de isklumper, han har undersøgt, 
ikke har noget at gøre med de 
klumper af frosset vand, som falder 
ned fra flytoiletter. 

Så må vi se, om forskeren på et 
tidspunkt fremlægger et materiale, 
der kan underbygge denne nye teori 
om isklumpernes oprindelse. □ 
Ole Henningsen 



Jesus Martinez-Frias under en 
ekspedition til Decepcidn Island. 













Kort fortalt 


Den ser underlig ud 


Hvis man pludselig møder et objekt 
som på disse billeder, er det nærlig¬ 
gende at tænke på ufoer. For under¬ 
lige ser de ud - disse nye luftskibe 
udviklet af det canadiske firma 
”2Ist Century Airships” i Newmar- 
ket, Ontario. 

Firmaet blev stiftet i 1988 af 
Hokan Colting med det formål at 
udvikle en ny generation af luft¬ 
skibe. Siden da har ni prototyper 
set dagens lys. Det begyndte med 
små fjernstyrede luftskibe. Målet 
er at producere store, høj tgående 
forskningsluftskibe samt fartøjer til 
sightseeing. 

Luftskibene er særdeles manøv¬ 
redygtige. De er næsten lydløse, 
har ingen udvendige finner/ror el¬ 
ler udvendig gondol - og kan også 
lande på vandet. Pilot og passagerer 
er placeret i en kabine inde i selve 
"ballonen” og har udsyn gennem 
store panoramavinduer. 

De nye luftskibe kræver i mod¬ 
sætning til traditionelle luftskibe 
ikke meget mandskab. Piloten skal 
blot have hjælp af to personer på 
jorden, når luftskibet skal forankres. 

Hokan Coltings luftskibe har i 
flere år været anvendt i reklameøje¬ 
med. Der går rygter om, at de også 
bruges af det canadiske forsvar til 
overvågningsformål. □ 

/kmh 




Luftskibet kaldet "Globussen” fra 1998. 



Et luftskib med plads til 10 passagerer 
er på tegnebrættet. 


Besøg fra Mars? 


Deinococcus radiodurans er navnet 
på en særdeles sejlivet mikrobe, 
som findes her på Jorden. Den lille 
organisme med det lange navn kan 
tåle en radioaktiv stråling, som er 
adskillige tusinde gange større end 
den mængde, der er dødelig for 
mennesker. 

Anatoli Pavlov og hans kolleger 
på Ioffe Physico-Technical Institute 
i Skt. Petersborg udtaler til New 
Scientist (25.9.2002), at det ville 
have taget mellem 1 mio. og 100 
mio. år for en mikrobe at udvikle 
denne egenskab her på Jorden. De 
russiske videnskabsmænd mener, at 
deinococcus radiodurans er udviklet 
under de langt skrappere livsbetin¬ 


gelser på Mars, blæst ud i verdens¬ 
rummet under et sammenstød med 
en asteroide og faldet ned på Jorden 
med meteoritter. 

David Morrison fra NASA’s 
Astrobiology Institute forholder sig 



dog skeptisk til sine russiske kol¬ 
legers konklusion. Morrison mener, 
at mikrobens kromosomsæt ligner 
andre jordiske bakteriers. Men 
indrømmer dog, at deinococcus ra¬ 
diodurans stadig er en gåde. □ 

De to 50 hk Rotax 
motorer, som driver 
de langsomt rote¬ 
rende og drejelige 
propeller på siden 
af luftskibet, giver 
fartøjet en hastig¬ 
hed på omkring 
60 km/t. Luftskibet 
kan flyve både dag 
og nat. Overfladen 
kan oplyses inde¬ 
fra. Det er målet, 
at overfladen skal 
kunne virke som et 
stort biograflærred, 
hvor der kan vises 
reklamebudskaber 
og videoklip. 


















NORDISK 


FILM 


lue are not alone 


close encounters 


FORPREITIIEREFI 

Steupn Spiplberqs udødelige klassikpr 

"nftRKOnTHKT Rf TREDIE 6RR0" rammpr nu for førstp gang 
dp dansk? biograflærrpdpr i dpn ultimatiup Oirpctor's fut udqaup. 


imPERIRL KØBERHRUR EREDRb DEn Z5. RPRIL KL. Z3.SA 
BIDCITY OOCnSC SØRDRE. DEn ZL APRIL KL. 10.30 

biocity Arhus monoAb dea zø. april kl. 10.30 

BIOCITY HERRIRb TIRSORE. DEA ZA. APRIL KL. 10.30 

BIOCITY ESBJERb OnSOAb DER 30. RPRIL KL. 10.30 

Oplpu klassikprpn upd pn rækkp forprpmiprpr huor rppræspntantpr 
fra Skandinauisk UFO Information uil indlpdp filmpn og 
fortællp om uirkplighpdpns UfO'pr. 

www.ufo.dh 

forsalget er startet. 

Er du medlem af BioZonen far du kr. ZO,- i rabat, når du uiser dit kort. 


s > 

Imperial 


BiGSity 


BioBooking 70 13 12 11 • www.biobooking.dk 


www.format-as.dk 








Nye materialer 

Hvordan var de tyske V2/A4 raket¬ 
ter opbygget? Hvordan blev de klar¬ 
gjort og affyret? Og hvordan kunne 
de styres mod målet? 

Disse spørgsmål søgte den britiske 
hær svar på mod slutningen og lige 
efter Anden Verdenskrig. I oktober 
1945 lykkedes det briterne i sam¬ 
arbejde med tyske soldater, som 
havde arbejdet med V2-raketterne, 
at samle tre raketter og affyre dem 
fra Cuxhaven-Altenwalde ud over 
Nordsøen. 

Arbejdet med projektet - kaldet 
Operation Backfire - er glimrende 
dokumenteret på denne filmopta¬ 
gelse fra 1945. 


VHS-PAL video. 

Varighed: ca. 40 min. 
Optagelserne er i sort/hvid med 
engelsk speak. 

Bestillingsnr. V-014 

Kr. 139,00 




.«<-- 

Tilbud og nyheder til læserne 

Alle varer kan bestilles på denne kupon (eller en kopi af den). Sæt kryds ved de ønskede varer. 

Send kuponen til: SUFOI, Postboks 6, 2820 Gentofte. Og vi sender et girokort. Så snart vi modtager din 
indbetaling, sendes alle varer. Porto/ekspeditionsgebyr er på kr. 19,00 - uanset hvor meget du bestiller. 



Navn:_ 

Adresse: 


Send venligst de afkrydsede varer: 


O Operation Backfire (video) Kr. 139,00 

Nyhed 

O Det glemte folk (2 bind) Kr. 298,00 
O UFO-plakat. Kr. 49,00 
O Mysterious Spheres (musik CD). Kr. 129,00 
O UFO-Nyt (14 årgange). Kr. 1.238,50 
O UFO-Nyt (30 gamle numre). Kr. 90,00 
O UFO-Vision (6 numre), kr. 198,00 

O UFO’er - Tæt på et mysterium, kr. 90,00 
(Video) 

O The Encyclopedia of Extraterrestrial 
Encounters (Dog). Kr. 298,00 


O The Encyclopedia of Extraterrestrial 
Encounters (cd-rom). Kr. 149,00 

O The Mysterious Spheres (video). 

Kr. 120,00 

O Moving Images Volume II (video). 

Kr. 120,00 

O The World of the Unexplained. Kr. 298,00 
O Life Beyond Planet Earth? Kr. 328,00 
O Swamp Gas Times. Kr. 255,00 
O Looking for Orthon. Kr. 228,00 
O The War of the Worlds. Kr. 88,00 

O Introduktionsabonnement på UFO-Nyt 
årgang 2003. Kr. 197,00 


Til det samlede beløb lægges kr. 19 y 00 i porto/ekspedition 

























Har du set 
dem før? 

Jeg har netop ”læst” bogen ”UFO. 
Richard Brunswick Photocollection” - 
som er på 320 sider - på 10 minutter! 
Det lyder som en præstation i hurtig¬ 
læsning. Men er faktisk blot et udtryk 
for, at der er tale om en fotobilledbog, 
hvor billedteksterne i bedste fald be¬ 
står af både stedsangivelse og dato. 

Det fortælles i forordet, at de 300 fotos 
er valgt ud fra to kriterier: Motivernes 
skønhed og at de aldrig har været of¬ 
fentliggjort før. 

Forfatteren hævder ikke, at billederne 
viser ægte ufoer - og det er klogt. 
Hovedparten af billedmaterialet vil 
næppe klare en nærmere analyse og 
stadig blive kaldt ufo-fotos. 



Til gengæld må jeg indrømme, at 
bogens fotos er nye for mig. Fra 
Danmark er gengivet to motiver fra 
Kerteminde optaget i 1986 - uden 
yderligere oplysninger. 

Vi hører meget gerne fra læsere, som 
kender noget mere til disse to fotos. □ 

/kmh 
















